CELEX: 62016CN0322
Language: hu
Date: 2016-06-07 00:00:00
Title: C-322/16. sz. ügy: A Consiglio di Stato (Olaszország) által 2016. június 7-én benyújtott előzetes döntéshozatal iránti kérelem – Global Starnet Ltd kontra Ministero dell’Economia e delle Finanze, Amministrazione Autonoma Monopoli di Stato

19.9.2016   
            
            
               HU
            
            
               Az Európai Unió Hivatalos Lapja
            
            
               C 343/24
            
         A Consiglio di Stato (Olaszország) által 2016. június 7-én benyújtott előzetes döntéshozatal iránti kérelem – Global Starnet Ltd kontra Ministero dell’Economia e delle Finanze, Amministrazione Autonoma Monopoli di Stato
   (C-322/16. sz. ügy)
   (2016/C 343/37)
   Az eljárás nyelve: olasz
   
      A kérdést előterjesztő bíróság
   
   Consiglio di Stato
   
      Az alapeljárás felei
   
   
      Felperes: Global Starnet Ltd
   
      Alperesek: Ministero dell’Economia e delle Finanze, Amministrazione Autonoma Monopoli di Stato
   
      Az előzetes döntéshozatalra előterjesztett kérdések
   
   
            
               1)
            
            
               Elsődlegesen: értelmezhető-e úgy az EUMSZ 267. cikk harmadik bekezdése, hogy a végső fokon eljáró bíróság nem feltétlenül köteles az uniós jog értelmezésére vonatkozó kérdést előzetes döntéshozatalra utalni, amennyiben ugyanabban az eljárásban az alkotmánybíróság tartalmilag ugyanazon paraméterek alapján vizsgálta a nemzeti szabályozás alkotmányosságát, amelyek értelmezését a Bíróságtól kérik, noha azok formálisan eltérőek, mert az alkotmány és nem az európai Szerződések tartalmazzák azokat?
            
         
            
               2)
            
            
               Az első kérdés függvényében másodlagosan, arra az esetre, ha a Bíróság azt a választ adja a 267. cikk harmadik bekezdésének értelmezésére vonatkozó kérdésre, hogy az előzetes döntéshozatalra utalás kötelező: ellentétes-e az EUMSZ 26. cikk – Belső piac – 49. cikk – Letelepedési jog – 56. cikk – Szolgáltatásnyújtás szabadsága – 63. cikk – A tőke szabad mozgása, és az Európai Unió Alapjogi Chartájának 16. cikke – A vállalkozás szabadsága szerinti rendelkezésekkel és elvekkel, valamint a bizalomvédelem általános elvével (amely a Bíróság által a C-545/11. sz. ügyben 2013. március 14-én hozott ítéletében megállapítottaknak megfelelően „az Unió egyik alapelve”) az olyan nemzeti szabályozás (a 220/2010. sz. legge [törvény] 1. cikke (78) bekezdése b) pontjának 4., 8., 9., 17., 23., 25. alpontja) elfogadása és alkalmazása, amely az engedélyezett játék elektronikus kezelése terén a már koncessziójogosult jogalanyok vonatkozásában is új követelményeket és kötelezettségeket vezet be a már fennálló koncessziós szerződés kiegészítése útján (és a fokozatos megfelelésre adott bármiféle határidő nélkül)?